**TICHETE SOCIALE**

**ORDONANȚA DE URGENȚĂ nr. 63/09.05.2022 privind unele măsuri temporare pentru acordarea de sprijin material categoriilor de persoane aflate în situații de risc de deprivare materială și/sau risc de sărăcie extremă, suportate parțial din fonduri externe nerambursabile, precum și unele măsuri de distribuire a acestuia**

 Sprijinul material pentru categoriile de persoane vulnerabile are drept scop compensarea unei părți din cheltuielile cu hrana pentru asigurarea traiului zilnic, prin acordarea unor tichete sociale pe suport electronic, pentru achiziționarea de produse alimentare și/sau pentru asigurarea de mese calde.

 Persoanele vulnerabile din punct de vedere social vor beneficia în perioada 1 iunie-31 decembrie 2022 de tichete sociale în valoare de 250 de lei, conform prevederilor OUG nr. 63/2022. Acest sprijin se acordă o dată la două luni pentru achiziționarea de produse alimentare de bază și/sau pentru asigurarea de mese calde.

 **Beneficiarii programului:**

 **În cazul:**

* pensionarilor sistemului public de pensii, pensionarii aflați în evidența caselor de pensii sectoriale și beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, ale căror venituri lunare realizate sunt mai mici sau egale cu 1.500 lei,
* persoanelor - copii și adulți -, încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 1.500 lei,
* familiilor care au stabilit dreptul la ajutorul social în condițiile Legii [416/2001](https://lege5.ro/App/Document/gmztknbu/legea-nr-416-2001-privind-venitul-minim-garantat?d=2022-06-02), cu modificările și completările ulterioare;

 **NU sunt necesare demersuri din partea beneficiarilor. Casa Județeană de Pensii Timiș și Agenția Națională pentru Plăți și Inspecție Socială are deja în evidență aceste persoane, care vor primi acasă, prin poștă, tichetele sociale, pe un suport tip card.**

 **În cazul:**

* + - * familiilor cu cel putin 2 copii în întrețienere ale căror venituri lunare realizate pe membru de familie sunt mai mici sau egale cu **600 lei;**
* familiilor monoparentale ale căror venituri lunare realizate pe membru de familie sunt mai mici sau egale cu **600 lei;**

 În vederea obținerii sprijinului material acordat sub formă de tichete sociale pe suport electronic pentru familiile cu cel puțin doi copii în întreținere care nu beneficiază de alocație pentru susținerea familiei și ale căror venituri lunare pe membru de familie sunt mai mici sau egale cu 600 lei, precum și familiile monoparentale indiferent de numărul de copii în întreținere care nu beneficiază de alocație pentru susținerea familiei și ale căror venituri lunare pe membru de familie sunt mai mici sau egale cu 600 lei se pot prezenta la sediul Primăriei Comunei Sânpetru Mare -Compartimentul Asistență Socială, începând cu data de 14.06.2022 și până la data de 25 a fiecărei luni, între orele 09,00 -13,00, în vederea depunerii de către reprezentantul familiei a dosarului , care trebuie să conțină:

* **cererea și declarație pe propria răspundere;**
* **copii ale documentelor de identitate ale mebrilor familiei;**
* **documente privind starea civilă (certificat de casătorie, certificat de deces, sentință de divorț);**
* **documente privind veniturile nete realizate în ultima lună.**

 **Distribuirea și utilizarea tichetelor sociale:**

* **Tichetele sociale pe suport electronic pentru produse alimentare și mese calde se face la domiciliul beneficiarilor, cu confirmare de primire, prin Compania Națională „Poșta Română” — S.A.**
* Pentru toate cazurile în care beneficiarii sprijinului material nu se regasesc cu adresa , tichetele sociale pe suport electronic pentru achizitionarea de produse alimentare si/sau pentru asigurarea de mese calde se distribuie prin primarie, respectiv serviciul public de asistenta sociala în a cărui rază teritorială au fost identificați.
* Sumele acordate se pot utiliza  doar pentru achiziționarea de produse alimentare și mese calde numai în rețeaua unităților afiliate, pe baza actului de identitate al beneficiarului, în termen de 12 luni de la data fiecărei alimentări.

 Cererea și declarația pe propria răspundere se pot obține de la Compartimentul Asistenta Sociala din cadrul Primariei Comunei Sânpetru Mare sau de pe pagina www.primariasanpetrumare.ro